Projektas

ŠIAULIŲ MIESTO SAVIVALDYBĖS TARYBA

SPRENDIMAS

DĖL žemės sklypo (Tilžės g. 22, Šiauliai) dalių plano patvirtinimo

2025 m. d. Nr. T-

Šiauliai

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 12.3 papunkčiu, Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos, patvirtintos Lietuvos Respublikos aplinkos ministro 2024 m. liepos 19 d. įsakymu Nr. D1-247 „Dėl Kitos paskirties valstybinės žemės sklypų, parduodamų ar išnuomojamų ne aukciono būdu, administravimo metodikos patvirtinimo“, 21 punktu, atsižvelgdama į AB Telia Lietuva 2025-01-30 prašymą (registracijos DVS „Avilys“ Nr. ŽG-73), Šiaulių miesto savivaldybės taryba nusprendžia:

1.	Patvirtinti 2024 m. rugsėjo 18 d. UAB „Inreal GEO“ projektuotojos A. S. parengtą žemės sklypo (kadastro Nr. 2901/0028:85), esančio adresu Tilžės g. 22, Šiaulių m., (toliau – Žemės sklypas) dalių planą (pridedama), kuriame išskirtos statiniams eksploatuoti reikalingos Žemės sklypo dalys ir nustatytas šių dalių plotas.

2.	Patvirtinti:

2.1.	pastatui – telefonų stočiai (unikalus Nr. 2997-2019-5016) eksploatuoti reikalingą Žemės sklypo dalies dydį – 0,2157 ha, susidedantį iš 0,1348 ha ploto atskirai naudojamos dalies, pažymėtos indeksu A, ir 0,0809 ploto bendrai naudojamos dalies, pažymėtos indeksu C;

2.2.	pastatui – garažui (unikalus Nr. 2997-2019-5038) eksploatuoti reikalingą Žemės sklypo dalies dydį – 0,0919 ha, susidedantį iš 0,0574 ha ploto atskirai naudojamos dalies, pažymėtos indeksu B, ir 0,0345 ha ploto bendrai naudojamos dalies, pažymėtos indeksu C.

3.	Pavesti Šiaulių miesto savivaldybės administracijos Žemės valdymo skyriui šį sprendimą pateikti Nacionalinei žemės tarnybai prie Aplinkos ministerijos ir Žemės sklype esančių pastatų savininkams.

Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

Savivaldybės meras